သင်ခန်းစာ (၇)

ခရစ်တော်သည်သေခြင်းတရားကိုအောင်ပြီ

နိုဝင်ဘာလ ၅ - ၁၁

ဥပုသ်နေ့မွန်းလွဲပိုင်း နိုဝင်ဘာလ ၅ ရက်

ဖတ်ရန်ကျမ်းချက်များ။ မသဲ၊ ၂၇း၆၂-၆၆။ ယောဟန်၊ ၁ဝး၁၇၊၁၈။ မသဲ၊ ၂၇း၅၁-၅၃။ ယောဟန်၊ ၂ဝး၁၁-၂၉။ ၁ကော၊ ၁၅း၅-၈။

အလွတ်ကျမ်းချက်

 ‘‘ထိုသူကိုငါမြင်သောအခါ၊ သေမတတ်ဖြစ်၍၊ ခြေတော်ရင်း ၌လဲလျက်နေ၏။ ထိုသူသည်လက်ယာလက်တော်ကို ငါ့အပေါ်သို့တင် လျက်၊ ကြောက်ရွံ့ခြင်းမရှိနှင့်။ ငါသည် အဦးဆုံးသောသူ၊ နောက်ဆုံး သောသူဖြစ်၏။ အသက်ရှင်သောသူလည်းဖြစ်၏။ ငါသည် အရင် သေသည်ဖြစ်၍၊ ကမ္ဘာအဆက်ဆက်အသက်နှင့်ပြည့်စုံ၏။ မရဏာနှင့် မရဏာနိုင်ငံကိုလည်း ငါအစိုးရ၏’’ (ဗျာဒိတ်၊ ၁း၁၇၊၁၈)။

 ခရစ်ယာန်တို့၏အဓိကအကျဆုံးယုံကြည်ခြင်းသည် ခရစ်တော် ရှင်ပြန်ထမြောက်ခြင်း (ထမြောက်ခြင်း) အကြောင်းဖြစ်သည်။ ရှင်ပေါလုသည် ထိုထမြောက်ခြင်းအကြောင်းကို အားနှင့်အင်နှင့် ရေးသား ဖော်ပြခဲ့သည်။ ‘‘အကြောင်းမူကား၊ သေလွန်သောသူတို့သည် ထမြောက်ခြင်း မရှိလျှင်၊ ဘုရားသခင်သည် ခရစ်တော်ကို ထမြောက်စေ တော်မမူ။ ယခုမှာ၊ ခရစ်တော်ကိုထမြောက်စေတော် မူပြီဟု ငါတို့သည် ဘုရားသခင်၏အကြောင်းကို သက်သေခံကြ၏။ သေလွန် သောသူတို့ သည် ထမြောက်ခြင်းမရှိလျှင် ခရစ်တော်သည်ထမြောက်တော် မမူ။ ခရစ်တော်သည်ထမြောက်တော်မမူလျှင် သင်တို့သည် ယုံကြည် သော်လည်း အကျိုးမရှိ၊ ဒုစရိုက်အပြစ်အောက်၌ရှိကြသေး၏။ ထိုမှတစ်ပါး၊ ခရစ်တော်ကို ယုံကြည်၍အိပ်ပျော်သောသူတို့သည် ဆုံးရှုံးခြင်းသို့ ရောက်ကြပြီ’’ (၁ကော၊ ၁၅း၁၆-၁၈)။ ထိုအကြောင်းကို ရှေ့လာမည့်အပတ်တွင် အသေးစိတ်လေ့လာ ရပါမည်။

 ခရစ်တော်အသေခံခြင်းနှင့်ထမြောက်ခြင်းကိုသာ ရှင်ပေါလု အလေးထား သည်။ အခြားမည်သည့်အကြောင်းမျှ အရေးမထားပါ။ ‘‘အကြောင်းမူကား၊ ယေရှုခရစ်တည်းဟူသော လက်ဝါးကပ်တိုင်မှာ အသေခံတော် မူသော သခင်မှ တစ်ပါး၊ အဘယ်အရာကိုမျှ သင်တို့တွင် ငါမသိမမှတ်ဟု ငါစိတ်ပြဌာန်းခြင်း ရှိ၏’’ (၁ကော၊ ၂း၂)။ ကိုယ်တော် ရှင်ပြန်ခြင်းအကြောင်းနှင့်ခွဲ၍ ကျွန်ုပ်တို့ကို မည်သည့်အရာမျှ မစနိုင်စွမ်း မရှိ။ သို့ဖြစ်၍ ခရစ်တော်ရှင်ပြန်ထမြောက်ခြင်း သည် အရေးအကြီးဆုံး ယုံကြည်ချက်ဖြစ်သည်။ ကယ်တင်ခြင်းစီမံကိန်းတွင် အရေးကြီးဆုံး အရာဖြစ်သည်။

 ခရစ်တော်ရှင်ပြန်ထမြောက်ခြင်းနှင့် ကျွနု်ပ်တို့ပြန်လည်ရှင်ပြန် ထမြောက် ခြင်းသည် အရေးပါလျှင်၊ အဘယ်အတွက်ကြောင့် များစွာသော သူများတို့သည် ခရစ်တော်ကိုယုံလျှင် သေလွန်သွားသည်နှင့် ချက်ချင်း ‘‘ဘုရားသခင်အထံတော် သို့တက်၍ ကောင်းကင်ဘုံဆီသို့ ရောက်ရှိသွားသည်’’ ဟုယုံကြည်ကြသေး သနည်း။

 အကြောင်းအချက်အားလုံးကိုခြုံငုံပြီး ခရစ်တော်၏ ရှင်ပြန် ထမြောက် ခြင်းနှင့်ကျွနု်ပ်တို့ကိုကျေနပ်လောက်အောင် ပေးထားသော အကြောင်းအချက် များအကြောင်းကို ယခုအပတ်ကျွန်ုပ်တို့ လေ့လာကြ ရမည်။

တနင်္ဂနွေနေ့ နိုဝင်ဘာလ ၆ ရက်

တံဆိပ်ခတ်ထားသောသင်္ချိုင်း

 ခရစ်တော်၏အမှုသည် ပြီးဆုံးလုရှိပြီ။ ကပ်တိုင်ပေါ်၌အသက်စွန့် ရတော့မည်။ စာတန်သည် ယုဒကိုမြှောက်ပင့်ပြီး ကယ်တင်ရှင်ကို သစ္စာဖောက် စေသည် (လုကာ၊ ၂၂း၃၊၄၊ ယောဟန်၊ ၁၃း၂၆၊၂၇)။ ယဇ်ပုရောဟိတ်မင်း နှင့်ယုဒအကြီးအကဲတို့သည် ကိုယ်တော်ကို သတ်ရန် တောင်းဆိုကြသည် (မသဲ၊ ၂၆း၂၉၊ မသဲ၊ ၂၇း၂ဝ)။ ယေရှုရှင်ဖမ်းဆီးခြင်း ခံရပြီးနောက် တပည့်တော် တို့သည် ကိုယ်တော်ကို စွန့်ခွာထွက်ပြေး ကြသည်’’ (မသဲ၊ ၂၆း၅၆)။ ပေတရု သည် ကိုယ်တော်ကိုသုံးကြိမ်တိုင်တိုင် ငြင်းပယ်ခဲ့သည် (မသဲ၊ ၂၆း၆၉-၇၅)။ ယခုတွင် ယေရှုရှင်သည် ထွင်းထားသောကျောက်ဂူအတွင်းလဲလျောင်း နေသည်။ သင်္ချိုင်းတွင်းဝကို ကျောက်တုံးကြီးနှင့်လှိမ့်လှန်ပိတ်ထားပြီး အာဏာပိုင် တံဆိပ်ခတ်ထား လိုက်သည်။ ရောမစစ်သည်တော်အစောင့်များချထားလိုက် သေးသည် (မသဲ၊ ၂၇း၅၇-၆၆)။ ‘‘စာတန်သည် ဖြစ်နိုင်လျှင် ခရစ်တော်ကို ဂူထဲအပြီးပိတ်ထားချင်သည်’’

 ကိုယ်တော်သည် ကမ္ဘာပေါ်၌အမှုတော်ကိုဆောင်ရွက်စဉ် မိမိ အသေခံ ရမည်အကြောင်းကိုသာ ကြိုတင်ပြောထားခြင်းမဟုတ်၊ ပြန်လည်ရှင် ပြန်ခြင်း အကြောင်းကိုလည်း ဦကိတင်ပြောထားသည်။ အရှေ့တိုင်းထုံးစံအရ နေ့တစ်နေ့ ၏အစိတ်အပိုင်းကို တစ်ရက်လုံး အဖြစ်သတ်မှတ်တတ်သည်။ ယေရှုရှင်ဖော်ပြ သည့်စကား၌ ‘‘ယောနသည် ငါးကြီးဝမ်းထဲမှာသုံးရက်နေရသကဲ့သို့၊ လူသား သည် မြေကြီးထဲမှာသုံးရက်နေရလတ္တံ့’’ (မသဲ၊ ၁၂း၄ဝ)။ အခြားသောမိန့်တော် မူချက်စကား၌ ယေရှုသည် သူအသေခံရမည်၊ သို့သော် သုံးရက်မြောက်သော နေ့၌ တစ်ဖန်ပြန်၍ထမြောက်လာမည်ဟု မိန့်တော် မူ၏ (မသဲ၊ ၁၆း၂၁။ မသဲ၊ ၁၇း၂၂၊၂၃။ မသဲ၊ ၂ဝး၁၇-၁၉)။ ယဇ်ပုရောဟိတ်မင်းကြီးနှင့်ဖာရိရှဲ တို့သည် ထိုစကားကို အမှတ်အသား ပြုလျက်၊ အချိန်အတိုင်းအတာကိုရေတွက်ပြီး ကိုယ်တော် ထမြောက် လာမည် အရေးကို ကာကွယ်တားဆီးကြသည်။

 မသဲ၊ ၂၇း၆၂-၆၆ ကိုဖတ်ပါ။ ထိုလုပ်ဆောင်ချက်အပေါင်းတို့သည် နောက်ပိုင်း၌ခရစ်တော်ထမြောက်ရန် ပြင်ဆင်ပေးကြောင်း မည်သို့ ခိုင်လုံသော သက်သေဖြစ်စေပါသနည်း။

လုံခြုံရေးအထပ်ထပ်ချထားပြီး ယေရှုကိုပိတ်ဆို့ထားရန် ကြိုးစားကာ သင်္ချိုင်းကိုကြပ်မစေသည့်ကြားကပင် ကိုယ်တော်သည် ထမြောက်လာ ခဲ့သည်။ နတ်ဆိုးတပ်ကြီးသည် ပို၍တင်းကျပ်စွာကြိုးစားကာ ယေရှုရှင် လုံးဝ မည်သော အခါမျှရှင်ပြန်ထမြောက်ခြင်းမရှိစေရန် ကြိုးစားခဲ့ ကြသည်။

 ထိုလူတို့သည် ယေရှုရှင်ပြုတော်မူသော အံ့ဖွယ်နိမိတ် အကြောင်း ကို ကြားဖူးကြသည်။ အချို့ပင်မြင်တွေ့ခဲ့ရသည်။ ထိုသို့မြင်ဖူး၊ ကြားဖူးနေ ပါလျက် နှင့် သူတို့သည် ကိုယ်တော်ရှင်ပြန်ထမြောက်ခြင်းမရှိစေရန် တားဆီးနိုင်မည် ဟုအထင်ရှိကြသည်။ နိမိတ်လက္ခဏာများစွာကို ပြသခဲ့ သူသည် ကိုယ်တိုင် ရှင်ပြန်ထမြောက်နိုင်မည်လား။

 သင်္ချိုင်းကိုအစောင့်အကြပ်ချထားခြင်းမှာမည်သို့နည်း။ တပည့်တော် တို့လာရောက်၍ အလောင်းကိုခိုးယူပြီး ရှင်ပြန်ထမြောက် ပြီဟု သတင်းလွင့် မည်ကိုစိုးရိမ်သောကြောင့်၊ လူအများမေးလာသော အခါ၊ ယေရှုထမြောက်သွားပြီ၊ ဘယ်မှာလဲဟုမေးလျှင် ငါတို့စကားကို သာယုံပါဟု သူတို့ဖြေမည်ကိုစိုးရိမ်ရ ကြောင်းလည်းပါသည်။

 ခရစ်တော်သေဆုံးပြီးသည်တိုင် ယဇ်ပုရောဟိတ်မင်းသည် ကိုယ်တော် ကိုကြောက်ရွံ့ဆဲဖြစ်သည်။ ကိုယ်တော်ရှင်ပြန်ထ မြောက်လာ မည်ကို အလွန် အမင်းကြောက်ရွံ့နေကြသည်။

တနင်္လာနေ့ နိုဝင်ဘာလ ၇ ရက်

ကိုယ်တော်ထမြောက်ပြီ

 စာတန်နှင့်နတ်ဆိုး၏တန်ခိုးကို ခရစ်တော်အောင်ပြီဖြစ်ကြောင်း ပွင့်လျက် ရှိသောသင်္ချိုင်းတော်မှာသက်သေဖြစ်သည်။ ‘‘ယေရှုရှင် သင်္ချိုင်းအတွင်း လျောင်း စက်စဉ် စာတန်အောင်ပြီဟုသတ်မှတ်သည်။ ကယ်တင်ရှင်သည် တစ်ဖန် အသက်ရှင်လာလိမ့်မည်မဟုတ်ဟု မျှော်လင့်ချက် ရှိသည်။ ကိုယ်တော်၏ ရုပ်ကလာပ် အပေါ်စာတန် ချုပ်ကိုင်ကာ မိမိ၏အစောင့်အရှောက်ဖြင့် သင်္ချိုင်း ကိုတင်းကျပ်စွာ ဝန်းရံပိတ်ဆို့ထားသည်။ အကျဉ်းသားတစ်ဦးကဲ့သို့ ခရစ်တော် ကို တင်းတင်းကျပ်ကျပ်ချုပ်ထားသည်။ ကောင်းကင်မှစေလွတ်လိုက်သော တမန်တစ်ပါး သင်္ချိုင်းတော်သို့ချဉ်းလာလျှင် စာတန်၏တမန်နတ်ဆိုးများ ထွက်ပြေးခဲ့ရသည်အဖြစ်ကို စာတန်အလွန်ဒေါသပေါက်ကွဲခဲ့သည်။ ခရစ်တော် အောင်မြင်ခြင်းနှင့်အတူ ဂူဝမှထွက်လာကြောင်းမြင်ရပြန်လျှင် စာတန်သည် မိမိ၏နိုင်ငံပြိုလဲသွားပြီဖြစ်ကြောင်း အတပ်သိလိုက်သည်။ ကာလအဆုံး၌ သူသေရမည်ကို အတပ်သိလိုက်ပြီ’’ ခရစ်တော်သည် လူ့ဇာတိအားဖြင့်သေသွားသော်လည်း၊ ဘုရားဇာတိ မှာမူ သေခြင်းမရှိပါ။ ကိုယ်တော်၏ဘုရားဇာတိတော်၌ သေခြင်း၏ အချည်အနှောင်ကို ဖြတ်တောက်တိုက်လှန်သွားသည်။

 မသဲ၊ ၂၈း၁-၆။ ယောဟန်၊ ၁ဝး၁၇၊၁၈ နှင့် ရောမ၊ ၈း၁၁ ကို ဖတ်ပါ။ ယေရှုရှင်၏ထမြောက်ခြင်း၌ မည်သူသည်တိုက်ရိုက်ပါဝင် ပတ်သက် ခြင်းပြုခဲ့သနည်း။

--------------------------------------------------------------------------------------------------

 ရှမာရိပြည်၌ ကိုယ်တော်ဒေသစာရီလှည့်လည်စဉ်တွင် ကိုယ်တော် မိန့်တော်မူသည်မှာ၊ ‘‘ငါသည်ကိုယ့်အသက်ကိုစွန့်၍ နောက်တစ်ဖန် ယူဦးမည် ဖြစ်သောကြောင့်’’ (ယောဟန်၊ ၁ဝး၁၇၊၁၈)။ မာသကို ကိုယ်တော်မိန့်တော် မူသောစကား၌ ‘‘ငါသည်ထမြောက်ခြင်း အကြောင်း၊ အသက်ရှင်ခြင်းအကြောင်း ဖြစ်၏’’ (ယောဟန်၊ ၁၁း၂၅)။ အခြားကျမ်းပိုဒ်များ၌လည်း ကိုယ်တော်သည် မိမိ၏ထမြောက်ခြင်း အကြောင်းကို ပြောဆိုမိန့်တော်မူခဲ့သည် (တမန်၊ ၂း၂၄၊ ရောမ၊ ၈း၁၁၊ ဂလာတိ၊ ၁း၁၊ ဟေဗြဲ၊ ၁၃း၂ဝ)။ ခွန်အားကြီးသော ကောင်းကင်တမန် တစ်ပါးသည် ကိုယ်တော်ထမြောက်ခြင်းအမှုတွင် ပါဝင် ခဲ့သည် (မသဲ၊ ၂၈း၁၊၂)။တစ်ချိန်တည်းမှာ မသဲ၊ ၂၈း၁၁-၁၅ ၌ ယုဒအကြီးအကဲများတို့ သည် ကိုယ်တော်၏ထမြောက်တော်မူခြင်းကိစ္စ၌ အသည်းအသန်လိုက်လံ ဆန့်ကျင်တိုက်ခိုက်လျက်ရှိသည်။ ရောမစစ်သည်အစောင့်တို့က ယုဒခေါင်းဆောင် များတို့အား ‘‘ဖြစ်ကြောင်းကုန်စဉ်ကို ပြောပြခဲ့ကြသည်’’ (မသဲ၊ ၂၈း၁၁)။ ထိုအချက်ကိုကြည့်ခြင်းဖြင့် အစောင့်တို့သည် ရှင်ပြန် ထမြောက်လာခြင်းအကြောင်း အလုံးစုံကို မြင်တွေ့ခဲ့ရကြောင်း သေချာလှပါသည်။ ထိုသို့မမြင်ခဲ့ပါလျှင် သူတို့ ၏စကားများသည် မည်သည့် အဓိပ္ပာယ်ရှိမည်နည်း။ ကောင်းကင်တမန်တစ်ပါး သည် ကောင်းကင်မှဆင်းသက်၍ ပိတ်ထားသောကျောက်တုံးကိုလှိမ့်လှန်ကာ ထိုကျောက်တုံးပေါ်ထိုင်နေခဲ့သည်။ အစောင့်တို့သည်ကြောက်ရွံ့ခဲ့ကြသည် မဟုတ်ပါလား။ နောက်တစ်ချက် သူတို့သိလိုက်ရသောအချက်မှာ ဂူသင်္ချိုင်းသည် ပွင့်သွားပြီး မည်သည့် အလောင်းတစ်စုံတစ်ခုမျှ မရှိတော့ကြောင်းဖြစ်သည်။ အစောင့်များ မေ့မြောလဲကျသွားသောအခါ ကောင်းကင်တမန်သည် ရုပ်အလောင်း ကိုရွေ့ထားခဲ့ပါသလား။ သို့မဟုတ် တပည့်တော်များလာရောက်ယူဆောင် သွားခြင်းလား။ သို့မဟုတ် အခြားတစ်ယောက်ယောက်က ယေရှု၏ ခန္ဓာကိုယ် အလောင်းကိုခိုးယူသွားခြင်းလား။ မည်သို့ပင်ဖြစ်နေပါစေ၊ ယေရှုရှင်၏ ရုပ်အလောင်းသည်ပျောက်နေသည်။

 ကောင်းကင်မှကောင်းကင်တမန်တစ်ပါးသည်ဆင်းလာ၍၊ လူစောင့် များတို့ သေမတတ်ကြောက်ရွံ့ကြသည်။ သင်္ချိုင်းတော်သည် လည်းပွင့်လျက် အလွတ်ကြီး မည်သည့်အရာမျှအထဲတွင်မရှိပါ။ ယင်းသက်သေပြချက်သည် ဘာသာရေးခေါင်းဆောင်များအတွက် ရှင်းနေ ပြီဖြစ်သည်။ သို့သော် သူတို့ သည် များစွာရှိသောငွေပမာဏကြီးကို ရောမစစ်သားတို့အားပေးလိုက်သည် (မသဲ၊ ၂၈း၁၂)။ ထိုသို့ငွေများစွာ ပေးခြင်း၏ရည်ရွယ်ချက်မှာ သူတို့အား ပြောသောစစ်သည်များ၏ စကားကို နှုတ်ပိတ်ထားရန်နှင့် အခြားသူတစ်ဦး တစ်ယောက်ကိုမျှ မပြောမိစေရန်အတွက်ဖြစ်သည်။ စစ်သည်တော်များပြောခဲ့သော စကား၌ ယေရှုရှင်ထမြောက်တော်မူပြီဖြစ်သည်။

 အချို့လှောင်ပြောင်သရော်တတ်သူများသည် ယေရှုရှင် ထမြောက်လာ ခြင်းကို ပထမဦးဆုံးရောမစစ်သားများ မြင်ရသည်ဟု ပြောသည်။ အဘယ်ကြောင့် နည်း။ ထိုနည်းနင်နင်လာမည့်အချိန်အတွက် အမှန်တရားအဖြစ်ပုံဆောင်မှုပြုဘိ သနည်း။ ဧဝံဂေလိစကားသည်လည်း တစ်ပါးအမျိုးသားထံသို့ ပျံ့နှံ့သွားခဲ့ ပါသလား။

အင်္ဂါနေ့ နိုဝင်ဘာလ ၈ ရက်

ကိုယ်တော်နှင့်အတူများစွာသောသူများထမြောက်လာခြင်း

 ‘‘ထိုအခါဗိမာန်တော်၏ကန့်လန့်ကာသည် အထက်စွန်းမှ အောက်စွန်းတိုင်အောင် စုတ်ကွဲလေ၏။ မြေကြီးလှုပ်လေ၏။ ကျောက်များတို့သည် ကွဲပြားကြ၏။ သင်္ချိုင်းတွင်းတို့သည်ပွင့်လစ်သဖြင့် ကျိန်းစက်လျက်ရှိသော သန့်ရှင်းသူတို့၏ အလောင်းများစွာတို့ သည်ထကြ ၍၊ ကိုယ်တော်ထမြောက် တော်မူသည်နောက် ထိုသူတို့သည် သင်္ချိုင်းတွင်းမှထွက်၍၊ သန့်ရှင်းသောမြို့ ထဲသို့ဝင်ပြီးလျှင်၊ လူများစွာတို့အားထင်ရှားကြ၏ (မသဲ၊ ၂၇း၅၁-၅၃)။ ထိုအကြောင်းသည် ယေရှုရှင်ထမြောက်တော်မူခြင်းနှင့် မည်သည့်ပြည့်စုံသော အရာကိုပြသ ခဲ့သနည်း။

--------------------------------------------------------------------------------------------------

 မြေကြီးလှုပ်ခြင်းသည် ယေရှုရှင်အသေခံတော်မူခြင်းကို အမှတ်ပြု သည် (မသဲ၊ ၂၇း၅ဝ၊၅၁)။ အခြားသောအမှတ်အသားတစ်ခုမှာ ကိုယ်တော် ၏ထမြောက်ခြင်းပင်ဖြစ်သည် (မသဲ၊ ၂၈း၂)။ ယေရှုအသက်တော် စွန့်သွား သောအချိန်မှာပင် ‘‘မြေကြီးလှုပ်လေ၏။ ကျောက်များတို့သည်ကွဲပြားကြ၏။ သင်္ချိုင်းတွင်းတို့သည်ပွင့်လစ်သဖြင့် ကျိန်းစက်လျက်ရှိသောသန့်ရှင်းသူတို့၏ အလောင်းများစွာတို့သည် ထကြ၍၊ ကိုယ်တော်ထမြောက်တော်မူသည်နောက်၊ ထိုသူတို့သည် သင်္ချိုင်းတွင်းမှထွက်၍ သန့်ရှင်းသောမြို့ထဲသို့ဝင်ပြီးလျှင်၊ ူများစွာတို့အား ထင်ရှားကြ၏’’ (မသဲ၊ ၂၇း၅၁-၅၃)။ ထိုထမြောက်ခဲ့သော သန့်ရှင်းသူများသည် ခရစ်တော်၏ထမြောက်ခြင်းကိုဂုဏ်ပြုကြောင်း သက်သေ ပြလျက် နောက်ဆုံးသောနေ့ရက်၌ ခရစ်တော်ကို ယုံကြည်သူများပြန်လည် ထမြောက်လာမည်ကိုလည်း အာမခံအနေဖြင့် ဥပမာပြသခဲ့ခြင်းဖြစ်သည်။ သို့ဖြစ်၍ ခရစ်တော်ရှင်ပြန် ထမြောက်လျှင် ထမြောက်ခြင်း ယုဒလူများစွာတို့သည် ယေရှုရှင်ထမြောက် ကြောင်းကို ယုံကြည်ကြသည်။ ကိုယ်တော်ကိုမိမိတို့ ၏ကယ်တင်ပိုင်ရှင်အဖြစ် လက်ခံလာကြတော့သည်။ ထိုလူများအထဲ၌ ယဇ်ပုရောဟိတ်မင်း များပင်လျှင် ပါဝင်လျက်လာခဲ့သည် (တမန်၊ ၆း၇)။

 ကိုယ်တော်၏အမှုတော်လုပ်ဆောင်ချိန်အတွင်း ယေရှုသည် သေသော သူများကို ရှင်ပြန်စေခဲ့သည်။ နာဣနမြို့ရှိမုဆိုးမ၏သားကို ရှင်ပြန်စေခဲ့သည်။ တရားဇရပ်မှူး၏သမီးကို ရှင်ပြန်ထမြောက်စေခဲ့သည်။ လာဇရုကိုရှင်ပြန် ထမြောက်စေခဲ့သည်။ သို့သော်ထိုသူတို့သည် မသေနိုင်သောဝတ်ရုံကိုရရှိသွား ခဲ့ခြင်းမဟုတ်ပါ။ ရှင်ပြန်ထမြောက် ခဲ့ပြီးနောက် သေတတ်သေးသောအမျိုးပင် ဖြစ်နေသေးသည်။ သို့သော် ခရစ်တော်နှင့်အတူရှင်ပြန်ထမြောက်လာခဲ့သော သူအားလုံးတို့မှာမူကား ထာဝရအသက်ကိုရရှိသောရှင်ပြန်ထမြောက်ခြင်း ဖြစ်သည်။ ကိုယ်တော်နှင့်အတူ သေမင်း၏သင်္ချိုင်းတော်ကို အောင်မြင်ခြင်းဖြင့် ကောင်းကင်သို့တက်ကြွသွားတော်မူသည်။ သန့်ရှင်းသောမြို့ထဲသို့ဝင်ပြီးလျှင် လူများစွာတို့အားထင်ရှားကြ၏။ သူတို့ သည် ကိုယ်တော်ထမြောက်တော်မူ ကြောင်းကိုကြွေးကြော်ကာ လိုက်လံ သက်သေခံကြသည်။ ကျွန်ုပ်တို့သည် ကိုယ်တော်နှင့်အတူ ထမြောက် လာကြောင်း လူတို့အားလိုက်၍သက်သေခံကြသည်။ သို့ဖြင့် မသေ နိုင်သောအဖြစ်သို့ရောက်ရှိသွားသည့် ရှင်ပြန်ထမြောက် လာခြင်း ဖြစ်သည်’’

 လူတို့၏အပြောအဆို၌ ယဇ်ပုရောဟိတ် မင်းနှင့်ယုဒ အကြီးအကဲ တို့သည် မျှော်လင့်ချက်များစွာထားရှိသည်။ သူတို့အနေဖြင့် ဘာသာရေး အဖွဲ့အစည်း၏ သြဇာအာဏာကိုပိုင်ဆိုင်ထားကြသည်။ တိုင်းပြည်၏ ရိုသေလေးစားခြင်းကိုလည်း ခံကြရသည်။ ရောမအာဏာပိုင်အဖွဲ့နှင့် လူထုကြီး၏ထောက်ခံမှုကို ပိုင်ဆိုင် ထားကြသည်။ သို့သော် သူတို့မေ့ လျော့နေသောအချက်မှာ ‘‘အမြင့်ဆုံးသော ဘုရားသည် လောကီနိုင်ငံကို အုပ်စိုး၍၊ ပေးလိုသောသူတို့အားပေးတော်မူသည် ကို’’ (ဒံ၊ ၄း၃၂)။ ထိုသူတို့၏လိမ်လည်မှုအပေါင်းသည် ထမြောက်လာသော သန့်ရှင်း သူများကြောင့် ဘူးပေါ်သလိုပေါ်လာကာ အရှက်ကွဲကြရသည်။

 မကောင်းမှုဒုစရိုက်များစွာကြီးစိုးနေပါစေ၊ ထာဝရဘုရားကို ကျွန်ုပ်တို့ ကိုးစားလျှင် ဧကန်မုချကျွနု်ပ်တို့အောင်မြင်ကြရလိမ့်မည်။ ကျဆုံးနေသော ကမ္ဘာကြီး၌ ကျွန်ုပ်တို့လုံးပန်းဒုက္ခနှင့်ကြုံနေရသော်လည်း ကြောက်ရွံ့စရာလိုပါ သလား။

ဗုဒ္ဓဟူးနေ့ နိုဝင်ဘာလ ၉ ရက်

ထမြောက်ရှင်ပြန်သောခရစ်တော်အကြောင်းသက်သေခံခြင်း

 ယောဟန်၊ ၂ဝး၁၁-၂၉ နှင့် ၁ကော၊ ၁၅း၅-၈ ကိုဖတ်ပါ။ ခရစ်တော် ရှင်ပြန်ထမြောက်လာပြီး ပထမဦးဆုံးအကြိမ် တပည့်တော်တို့နှင့် ဆုံတွေ့ပုံကို တပည့်တော်တို့ မည်သို့သက်သေခံကြသနည်း။

--------------------------------------------------------------------------------------------------

 ပွင့်လျက်နေသောသင်္ချိုင်းဂူနှင့် ဗလာနတ္တိဖြစ်နေသော ဂူအတွင်း နား၌ ကောင်းကင်တမန် (၂) ပါးသည် မာဂဒလမာရိကိုလည်းကောင်း၊ အခြားသော မိန်းမများကိုသော်လည်းကောင်း ယေရှုထမြောက်တော် မူပြီဖြစ်ကြောင်းကို ပြောပြခဲ့သည် (မသဲ၊ ၂၈း၁၊၅-၇။ မာကု၊ ၁၆း၁-၇။ လုကာ၊ ၂၃း၅၅။ လုကာ၊ ၂၄း၁-၁၁)။ သို့သော် မကြာမီအချိန်အတွင်း ယေရှုကိုယ်တော်တိုင် သူတို့အားကိုယ်ထင်ပြခဲ့သည်။ သူတို့သည်လည်း ကိုယ်တော်ကိုပျပ်ဝပ်ကိုးကွယ် ခဲ့ကြသည် (မသဲ၊ ၂၈း၁၊၉၊၁ဝ။ ယောဟန်၊ ၂ဝး၁၄-၁၈)။ ကိုယ်တော်သည် ပေတရုကိုလည်း ကိုယ်ထင်ပြခဲ့ပြန်သည် (လုကာ၊ ၂၄း၃၄။ ၁ကော၊ ၁၅း၅)။ ထိုနောက်တွင် ဧမောက်မြို့သို့ ခရီးသွားသော တပည့်တော်နှစ်ယောက်ကို ကိုယ်ထင်ပြ ခဲ့သည်။ လမ်းအတူ လျှောက်ရင်းစကားပြောသောအခါ ကိုယ်တော် ပြောသောစကားကိုကြားရသောသူတို့သည် စိတ်နှလုံးယိုဖိတ်မတတ် ခံစား ခဲ့ကြရသည် (မာကု၊ ၁၆း၁၂၊ လုကာ၊ ၂၄း၁၃-၃၅)။ ယေရှုရှင်သည် တပည့်တော်တို့ရှိသောအထက်ခန်းသို့ ကြွရောက်လာသောအခါ တပည့်တော် တို့သည်တုန်လှုပ်ချောက်ချားခဲ့ကြပြီး နောက်မှ ဝမ်းမြောက်ခြင်းနှင့် အတူ အံ့သြခြင်း များစွာဖြစ်ခဲ့ရသည် (လုကာ၊ ၂၄း၃၃-၄၉၊ ယောဟန်၊ ၂ဝး၁၉-၂၃)။ တစ်ပတ်အကြာ၌ ထိုအထက် ခန်းသို့ပင် ယေရှုထပ်မံကြွရောက်လာရာ တံခါး များ ပိတ်ထားသော် လည်း ကိုယ်တော်သည်အခန်းတွင်းသို့ မည်သို့ရောက်ရှိ နေသည်ကို တပည့်တော်များမသိခဲ့ပါ။ ထိုအချိန်တွင်မှ သောမသည် ယေရှုရှင် ထမြောက်တော်မူကြောင်းကိုယုံကြည်တော့သည် (ယောဟန်၊ ၂ဝး၂၄-၂၉)။

 ကိုယ်တော်ထမြောက်ပြီးနောက် ကောင်းကင်သို့မတက်ကြွမီ ရက်ပေါင်း လေးဆယ်အတွင်း ‘‘ယေရှုသည်ညီအစ်ကိုငါးရာကျော်တို့မှ တစ်ချိန်တည်း မြင်တွေ့ခဲ့ရသည် (၁ကော၊ ၁၅း၆)။ ယာကုပ်သည်လည်း မြင်ခဲ့ရသည် (၁ကော၊ ၁၅း၇)။ ယေရှုသည် ဂါလိလဲကမ်းခြေသို့ ဝေလီဝေလင်းအချိန်တွင်ကြွရောက် လာပြီး တပည့်တော်များတို့နှင့်အတူ နံနက်စာကိုသုံးဆောင်ခဲ့ကြသေးသည်။ ပေတရုနှင့်စကားပြောခဲ့သည် (ယောဟန်၊ ၂၁း၁-၂၃)။ အခြားသောနေရာ များ၌လည်း ယေရှုရှင်ကိုယ် ထင်ရှားပြခဲ့သည် (တမန်၊ ၁း၃)။ နောက်ဆုံး အခေါက်အနေဖြင့် ကိုယ်တော်ကောင်းကင်သို့တက်ကြွမည့်အချိန်တွင်ဖြစ်သည် (လုကာ၊ ၂၄း၅ဝ-၅၃၊ တ၊ ၁း၁-၁၁)။ ရှင်ပေါလုကိုယ်တိုင်သည်လည်း ခရစ်တော်နှင့်ဒမာသက်မြို့သွားရာလမ်းပေါ်၌ ကိုယ်တော်ထင်ရှား လာ သည်ဟု သက်သေခံခဲ့သည်။ ကိုယ်တော်ထမြောက်ခဲ့ကြောင်းကို သက်သေပြုခြင်းဖြစ် သည် (၁ကော၊ ၁၅း၈ ကို တ၊ ၉း၁-၉) နှင့်နှိုင်းယှဉ်ပါ။

 တပည့်တော်များသည် ခရစ်တော်ထမြောက်ပြီဖြစ်ကြောင်း သောမကို ဝိုင်း၍ပြောပြသောအခါ သူ၏မျက်စိနှင့်မမြင်ရခြင်းကြောင့် သောမအကြီးအကျယ် ငြင်းခုံခဲ့သေးသည်။ ‘‘လက်တော်၌ ရှိသော သံရိုက်ရာချက်ကိုမမြင်၊ သံရိုက်ရာ ချက်ကို လက်ညှိုးနှင့်မတို့မစမ်း၊ နံဘေးတော်ကိုလည်းလက်နှင့်မစမ်းသပ်ရလျှင် အကျွနု်ပ်မယုံဟုဆို၏’’ (ယောဟန်၊ ၂ဝး၂၅)။ ရက်သတ္တတစ်ပတ်ကြာပြီးနောက် ယေရှုသည် တပည့်တော်တို့အလယ်၌ ဗြုန်းကနဲပေါ်လာသည်။ သောမလည်း ရှိနေသည်။ ယေရှုကလည်း သောမအား ‘‘သင်၏လက်ညှိုးကိုဆန့်လျက် ငါ့လက်ကိုကြည့်လော့၊ ငါ့နံဘေးကိုစမ်းသပ်လော့။ ယုံမှားခြင်းမရှိနှင့်။ ယုံလော့ဟု မိန့်တော်မူ၏ (ယောဟန်၊ ၂ဝး၂၇)။ ထိုအခါကျမှ သောမသည်ဝန်ခံတော့သည်။ ‘‘အကျွန်ုပ်၏အရှင်၊ အကျွန်ုပ်၏ ဘုရား သခင်ပါ တကား။’’ ယေရှုရှင် ဆက်၍မိန့်တော်မူသည်မှာ ‘‘သင်သည် ငါ့ကိုမြင်သော ကြောင့် ယုံကြည်ခြင်းရှိ ၏။ ငါ့ကိုမမြင်ဘဲ ယုံသော သူတို့သည် မင်္ဂလာရှိကြ၏ဟု မိန့်တော်မူ၏’’ (ယောဟန်၊ ၂ဝး၂၉)။

 ‘‘မမြင်ရဘဲယုံကြည်သောသူတို့သည် မင်္ဂလာရှိကြသည်။’’ သင် ကိုယ်တိုင်ခရစ်တော်ရှင်ပြန်ခြင်းကို မမြင်မတွေ့ခဲ့ရသော်လည်း မည်သည့် အကြောင်းအရင်းများအားဖြင့် ယေရှုထမြောက်တော် မူခဲ့ပြီ ဖြစ်ကြောင်း ကို သင် လက်ခံနိုင်ပါမည်နည်း။

ကြာသပတေးနေ့ နိုဝင်ဘာလ ၁ဝ ရက်

သေဆုံးသူတို့၏အဦးဆုံးသောအသီးများ

 ၁ကော၊ ၁၅း၂ဝ ကို တရားဟော၊ ၂၆း၁-၁၁ နှင့်နှိုင်းယှဉ်ဖတ်ပါ။ မည်သည့်ခံစားချက်မျိုးဖြင့် ရှင်ပေါလုသည် ခရစ်တော်ထမြောက်ခြင်း အကြောင်းကို ‘‘အိပ်ပျော်သောသူတို့တွင် အဦးသီးသောအသီးဟု’’ အဘယ်ကြောင့်အမွမ်းတင် ထားရသနည်း။ ရှေးခေတ်ဣသရေလ လူမျိုးတို့သည် စိုက်ပျိုးရေးလုပ်ဆောင်ကြရာ၌ အဦးသီးသောအသီးကို ပူဇော်ရခြင်းအတွက် ဘာသာရေး၏အထွတ်အမြတ် ဟု သဘောပိုက်ခဲ့ ကြသည်။ သန့်ရှင်းခြင်းနှင့်အတူ ဘုရားရှင်သည်ကောင်းချီး ပေးခြင်းဖြစ် သည်ဟု သဘောထားကြသည်။ အပင်များကြီးထွားရင့်မှည့်လာ ပြီးနောက် ရိတ်သိမ်းရန်ရောက်သောကာလ၌ ဘုရားရှင်ကိုပြန်လည်ကျေးဇူးတင် ချီးမွမ်းခြင်းအစီအစဉ်မျိုးဖြစ်သည် (ထွက်၊ ၂၃း၁၉၊ ထွက်၊ ၃၄း၂၆၊ ဝတ်၊ ၂း၁၁-၁၆၊ တရားဟော၊ ၂၆း၁-၁၁)။ အဦးသီးသောအသီး၏ထင်ရှားသော အချက်မှာ ပျိုးပင်ကိုစတင်စိုက်ပျိုးခဲ့သည်သာမက အောင်မြင်သော အသီးအနှံ ကို ပွားများစေကြောင်းပြသသည်။

 ဝိန်းဂရူဒမ်ဆိုသူက ‘‘ခရစ်တော်ကိုအဦးသီး၊ ဂရိဝေါဟာရ၌ ‘‘အပါချီ’’ ဟုခေါ်ရာမှာ ရှင်ပေါ်လုအနေဖြင့် စိုက်ပျိုးရေး သဘောဖြင့် ကျွနု်ပ်တို့အားလုံး ခရစ်တော်နှင့်တူညီနေရန်လိုကြောင်းကို ဆိုလိုပါ သည်။ အဦးသီးသောအသီး သို့မဟုတ် အဦးဆုံးမှည့်သော အသီး၏ အရသာကို မြည်းစမ်း ခြင်းဖြင့် ကျန်သောအသီးများ အားလုံး လည်း ထိုနည်းတူဖြစ်လာရမည်ဟု သဘောရှိသည်။ ထိုကြောင့် ခရစ်တော်သည် အဦးသီးသောအသီးဖြစ်နေလျှင် ကျွနု်ပ်တို့၏ ကိုယ်ခန္ဓာများသည်လည်း ယေရှုရှင်ထမြောက်သည်နည်းတူ ထမြောက်ကြရမည်ကိုဆိုလိုသည်။ ဘုရားသခင်၏နောက်ဆုံးရိတ်သိမ်းခြင်း အချိန်၌ ကျွနု်ပ်တို့အားလုံးကို သေခြင်းမှထမြောက်စေမည်။ မိမိ၏ရှေ့တော် မှောက်သို့ ယူဆောင် သွားမည် ဖြစ်သည်’’

 တန်ဖိုးမဖြတ်နိုင်သောသတိချပ်စရာအကြောင်းတစ်ခုမှာ ခရစ်တော် သည်လူသား၏ ခန္ဓာကိုယ်နှင့်ပင် သင်္ချိုင်းတွင်းမှ ထမြောက် လာခဲ့သည်။ နှိပ်စက် ထိုးဖောက်ခံသံချက်ဒဏ်ရာများလည်း ကိုယ်တော်၏ ကိုယ်ပေါ်၌သာရှိနေသည် (ယောဟန်၊ ၂ဝး၂ဝ၊၂၇)။ အဓိပ္ပာယ်မှာ ဘုရားသခင်၏ သားသမီးများတို့သည် မိမိတို့ခံခဲ့ရသော ဒုက္ခဒဏ်ရာ အတိုင်း ပြန်လည်ရှင်ပြန်ထမြောက်လာမည်လား။ ရှင်ပေါ်လုသည် ထိုကိစ္စကို ‘‘အသားထဲဝင်နေသောဆူး (၂ကော၊ ၁၂း၇) နှင့် ‘‘ငါ့ကိုယ်၌ သခင်ယေရှု၏ ဒဏ်ချက်ရာကို ငါဆောင်၏’’ (ဂလာတိ၊ ၆း၁၇) ဟု ရေးသားသောစာသည် မည်သည့်အဓိပ္ပာယ်ရှိသနည်း။

 ‘‘ရှင်ပေါလုသည် သေသည် အထိခရစ်တော်၏ ဒဏ်ချက် ဘုန်းတော်ကို ခံယူသွားတော့သည်။ ကောင်းကင်မှ ကျလာသော အလင်းကြောင့် မျက်စိကန်း ခဲ့ရသည်’’ သို့သော် ထိုအကြောင်း၏ အဓိပ္ပာယ်မှာ ဘုန်းတော်နှင့်ပြန်လည်နိုးထ လာသောအခါ ခံစားခဲ့ရသော ဒုက္ခဝေဒနာဒဏ်ချက်အတိုင်း ကိုယ်ခန္ဓာမျိုးဖြင့် ပြန်၍ထလာမည်ဟု မဆိုလိုပါ။ (၁ကော၊ ၁၅း၅ဝ-၅၄) ကိုဖတ်ပါ။ ခရစ်တော်၏ အကြောင်းမှာ ‘‘ရက်စက်စွာညှဉ်းဆဲခံခဲ့ရသောဒဏ်ရာများသည် ထာဝရ ရှိနေမည် ဖြစ်သည်။ ရိုက်ထားခြင်းခံရသောသံချက်ရာတိုင်းသည် လူသားတို့ကို ကြီးစွာသော အဖိုးအခဖြင့်ဝယ်ယူခဲ့ရကြောင်းကို အစဉ်သက်သေ ဖြစ်စေမည် ဖြစ်သည်’’ ကိုယ်တော်၏ ဒဏ်ချက်ရာတို့သည် ကျွန်ုပ်တို့ အပြစ်အားလုံးအတွက် ကျေအေးသွားပြီဖြစ်ကြောင်း အာမခံပေးပြီ။

 ခရစ်တော်သည် အသေခံစဉ်ကရရှိခဲ့သောဒဏ်ရာအားလုံးကို အမှတ် အသားအဖြစ် အမြဲထားရှိနေပါမည်။ ဘုရားသခင်သည် ကျွန်ုပ်တို့ကို မည်မျှ ချစ်ရှာကြောင်းနှင့် မည်မျှပေးဆပ်ခဲ့ရကြောင်းကို သက်သေအဖြစ်ထားရှိခြင်း ဖြစ်ပါသလား။ မည်သည့်သဘောကို ပြသသနည်း။ ကျွန်ုပ်တို့ကိုကယ်တင်ရာ၌ ဘုရားရှင်သည် မည်မျှရင်းခဲ့ရ ပါသနည်း။

သောကြာနေ့ နိုဝင်ဘာလ ၁၁ ရက်

ဆက်လက်လေ့လာရန်။

 ခေတ်ပညာလိုက်စားသူတို့သည် ယေရှုရှင် ထမြောက်ခြင်း အကြောင်းကို အယုံအကြည်မထားကြပါ။ နောက်ကြောင်း ရာဇဝင်နှင့် အချက်အလက်ခိုင်လုံ စွာရှိနေပါလျက် ထမြောက် တော်မူခြင်းကို လက်မခံသောသူတို့သည် ထမြောက် တော်မူခြင်းကို ကိုယ်တွေ့မြင်ခဲ့ရသူများသည် ထမြောက်တော် မူခြင်းကို ယုံကြည် သူများအား ဖိအားပေးချင်ကြသည်။ ထမြောက်ခြင်း အကြောင်းကို ဆန့်ကျင် သူတို့သည် မိမိတို့အနိုင်ရရှိရေး အတွက် မြင်တွေ့ သူများ၊ ယုံကြည်သူများတို့၏ ကွာဟချက်များကို ကြိုးစားအပြစ်ရှာချင် ကြသည်။ ထိုကြောင့် ရှင်ပြန်ခြင်းကို ဆန့်ကျင်ဘက်ပြုသည့်အဖွဲ့က သက်သေခံသူများကိုစွပ်စွဲအပြစ်ရှာပြီး တစ်ဦး နှင့်တစ်ဦး စကားမညီ ကြောင်း ကို သက်သေပြကြသည်။

 အချို့သူတို့က ယေရှုရှင်ထမြောက်ခြင်းကို လိုက်လံပြောသော တပည့်တော်တို့သည်သွေးပျက်နေ၍ ကယောင်ချောက်ချားဖြင့် အမြီး အမောက် မတည့် ပေါက်တတ်ကရနှုတ်မှ ထွက်ချင်ရာ ထွက်လာသည့် စကားဖြစ်သည်ဟု စွပ်စွဲကြသည်။ အချို့ကလည်း ယေရှုရှင်တကယ် သေသွားခြင်းမဟုတ်၊ မေ့မြော နေခြင်းသာဖြစ်ခဲ့ပြီးနောက် အသက်ပြန်ရှူ လာခြင်းဖြစ်သောအပြောမျိုး၊ ကပ်တိုင် ပေါ်မှချသော ကိုယ်တော်၏ ကိုယ်ခန္ဓာသည် အသက်ထွက်သွားခြင်းမရှိသေးဘဲ မြောနေခြင်းသာ ဖြစ်သည်ဟူ၍လည်းကောင်း၊ ကိုယ်တော်ကိုယ်ထင်ရှားပြလာ သောအခါ တပည့်တော်တို့က ကိုယ်တော်သေပြီးပြန်ရှင်လာသည်ဟု အထင် ရှိကြ ကြောင်း အကြောင်းပြပြီးဝေဖန်ကြသည်။ ယုံသည်ရှိ၊ မယုံသည်ရှိ အချို့ သူတို့က ကိုယ်တော်၌တထေရာတည်းတူသော အမြွာညီအစ်ကိုရှိသည်။ သူ၏ညီအစ်ကိုကို တပည့်တော်တို့မြင်မိသောအခါ ယေရှုရှင် ကိုယ်တော်တိုင် ဟု ထင်သွားခြင်းဖြစ်ကြောင်းလည်း ကြံဖန်ပြီး အကြောင်း ရှာကြသည်။ တစ်နည်း အားဖြင့် ရာဇဝင်သမိုင်းကြောင်း၏ အဖြစ်အပျက်အရ ခရစ်တော်သည်သေခြင်း မှပြန်၍ ထမြောက် လာကြောင်း အလွန်ခိုင်လုံသောသက်သေကြောင့် အကြောင်း ကြံဖန်ရှာပြီး မဟုတ်ပါဟုပြောနေသော်လည်း၊ ဖုံးဖိချင်သော်လည်း အရာ မရောက်ပါ။ ကိုယ်တော်ရှင်ကိုယ်တိုင် ရှင်ပြန်ထမြောက်လာခဲ့သည်ကို ကျွန်ုပ်တို့ အနေဖြင့် အချက်အလက်အတိအကျကောင်းများစွာ သိရှိနေရသော ကြောင့် ယုံကြည်ကိုယုံကြည်ရပါမည်။ အလွန် အရေးကြီးသော ကိစ္စဖြစ်သည်။

 ကပ်တိုင်တော်အပေါ်မှ ဟစ်ကြွေးခဲ့သောစကားသံ ‘‘အမှုပြီးပြီ’’ ဟူသောအသံသည် သေသူများပင်လျှင်ကြားခဲ့ကြရသည်။ ဂူသင်္ချိုင်း၏ နံရံကို ဖောက်ထွင်းသွားပြီး သင်္ချိုင်းဂူအတွင်းသေဆုံးနေသူများကို ထမြောက်စေခဲ့ သည်။ ထိုနည်းလည်းကောင်း ခရစ်တော်၏ အသံတော် သည် မိုးကောင်းကင်ထက်၌ မြည်ဟည်းလာသောအခါ သေလွန်သူများ ပြန်၍ရှင်ပြန်ထမြောက်လာအုံး မည်ဖြစ်သည်။ သင်္ချိုင်းဂူ အပေါင်းကို ကိုယ်တော်၏အသံတော်သည် ဖောက်ထွင်း၍ ခရစ်တော်၌ သေလွန် သူအပေါင်း ပြန်လည်ရှင်ပြန်ထမြောက်လာလိမ့်မည်။ ကယ်တင်ရှင် ရှင်ပြန်ထမြောက်စဉ်က သင်္ချိုင်းဂူအနည်းငယ်မျှသာ ပွင့်လာ ခဲ့သည်။ သို့သော် ယခုရောက်လာမည့်ဒုတိယအကြိမ်ကြွလာခြင်း၌ ကိုယ်တော် ကိုယုံကြည်၍သေလွန်သူအားလုံး ထမြောက်လာလိမ့်မည်။ သူတို့သည် ဘုန်းတော်ကိုဆောင်လျက်၊ မသေနိုင်သော အသက်ဖြင့် နိုးထလာလိမ့် မည်။ ခရစ်တော်ကို သေခြင်းမှ ထမြောက်စေ ခဲ့သော ထိုတန်ခိုး တော်ပင် ကိုယ်တော်၏ အသင်းတော်ကိုထမြောက်စေမည်။ ကိုယ်တော်နှင့် အတူဘုန်းတော်ဝင်စားလိမ့်မည်။ တန်ခိုးတော်အစုံ ဂုဏ်ေတာ် အေပါင်းတို့၏ အထက်၌ နာမေတာ်ကုိချီးြမှင့် ေတာ်မူမည်။ ဤကမ္ဘာ၌သာမဟုတ်ပါ။ လာမည့်ကမ္ဘာအဆက်ဆက်၌ ထို နာမေတာ်သည် ။

 -ဝ-